**ชื่อเรื่อง สภาพ ปัญหา และแนวทางแก้ไขปัญหาการบริหารหลักสูตร**

**สถานศึกษาปฐมวัย ของโรงเรียนสังกัดสำนักงานเขตพื้นที่การศึกษา**

**ประถมศึกษาอุดรธานี เขต** **1**

**Title**  CONDITIONS PROBLEMS AND GUIDELINES TO THE

PROBLEMS OF THE EARLY CHILDHOOD SCHOOL

CURRICULUM MANAGEMENT UNDER THE OFFICE OF

**U**DONTHANI PRIMARY EDUCATIONAL SERVICE AREA

OFFICE 1

ชื่อผู้วิจัย 1 ละดา ดอนหงษา

ชื่อผู้วิจัย2 นิทรา ช่อสูงเนิน

ชื่อผู้วิจัย 3 ดารา วิมลอักษร

**บทคัดย่อ**

งานวิจัยนี้มีวัตถุประสงค์ เพื่อ1) ศึกษาสภาพ และปัญหาการบริหารหลักสูตรสถานศึกษาปฐมวัย 2) ศึกษาแนวทางแก้ไขปัญหาการบริหารหลักสูตรสถานศึกษาปฐมวัย ของโรงเรียนสังกัดสำนักงานเขตพื้นที่การศึกษาประถมศึกษาอุดรธานี เขต 1 ดำเนินการวิจัย เป็น 2 ระยะ คือ ระยะที่1 การวิจัยเชิงปริมาณ เป็นการศึกษาสภาพและปัญหาการบริหารหลักสูตรสถานศึกษา กลุ่มตัวอย่าง เป็นผู้บริหารสถานศึกษา หัวหน้าวิชาการระดับปฐมวัยและครูผู้สอนปฐมวัย จำนวน 260 คน จาก 72 โรงเรียน เครื่องมือวิจัย คือแบบสอบถามมาตราส่วนประมาณค่า 5 ระดับ มีค่าความเชื่อมั่น .81 วิเคราะห์ข้อมูลด้วยสถิติพื้นฐาน ได้แก่ ค่าเฉลี่ยและ ส่วนเบี่ยงเบนมาตรฐาน ระยะที่2 การวิจัยเชิงคุณภาพ เป็นการศึกษาแนวทางแก้ไขปัญหาการบริหารหลักสูตรสถานศึกษาปฐมวัย กลุ่มผู้ให้ข้อมูลหลัก คือ ผู้บริหารสถานศึกษา หัวหน้าวิชาการปฐมวัย และครูผู้สอนปฐมวัย จำนวน 9 คน และกลุ่มผู้เชี่ยวชาญ ประเมินความเป็นไปได้จำนวน 7 คน เลือกกลุ่มตัวอย่างแบบเจาะจง เครื่องมือที่ใช้ คือ แบบสัมภาษณ์แบบมีโครงสร้ง และแบบประเมินความเป็นไปได้ วิเคราะห์ข้อมูล โดยการหาค่าความถี่ ร้อยละ และค่าเฉลี่ย

ผู้วิจัย 1 -2 อาจารย์ที่ปรึกษาวิทยานิพนธ์ วิทยาลัยพิชญบัณฑิต

ผู้วิจัย 3 นักศึกษา วิทยาลัยพิชญบัณฑิต

ผลการวิจัยพบว่า

1) สภาพการบริหารหลักสูตรสถานศึกษาปฐมวัย ของโรงเรียนสังกัดสำนักงานเขตพื้นที่การศึกษาประถมศึกษาอุดรธานี เขต 1 อยู่ในระดับมาก

2) ปัญหาการบริหารหลักสูตรสถานศึกษาปฐมวัย ของโรงเรียนของโรงเรียนสังกัดสำนักงานเขตพื้นที่การศึกษาประถมศึกษาอุดรธานี เขต 1 ในภาพรวมอยู่ในระดับปานกลาง

3) แนวทางการแก้ไขปัญหาการบริหารหลักสูตรสถานศึกษาปฐมวัย พบว่า มีการเสนอแนวทางการแก้ไขปัญหาในประเด็นที่มีปัญหาสูงสุด 2 ลำดับแรกในแต่ละด้านทั้ง 5 ด้าน คือ 1) ด้าน การเตรียมความพร้อมของสถานศึกษา 2) ด้านการจัดทำหลักสูตรสถานศึกษา 3) ด้านการนำหลักสูตรสถานศึกษาสู่การปฏิบัติ 4) ด้านการนิเทศ กำกับ ติดตามประเมินผล และ 5) ด้านการปรับปรุงพัฒนา

4) ความเป็นไปได้ของแนวทางการแก้ไขปัญหาการบริหารหลักสูตรสถานศึกษา

ปฐมวัยอยู่ในระดับมากที่สุด

**คำสำคัญ** : สภาพการบริหารหลักสูตร, ปัญหาการบริหารหลักสูตร, แนวทางแก้ไขปัญหา

**Abstract**

The purposes of this research are : 1) To study condition and problems of the early childhood school curriculum management and 2) To study guidelines to the problem of the early childhood school curriculum management under Udonthani primary educational service area office 1. The research methodology consisted of 2 step; phares1 : quantitative research were studying condition and problems of the early childhood school curriculum management, the samples consisted of 260 principals, head of academic affairs and kindergarten teachers of 72 schools. The instrument was a 5 - rating scale questionnaire with a reliability at .97. The statistics use for data collecting were mean and standard deviation, phares 2 : qualitative research were studying guidelines to the problem of the early childhood school curriculum management of the private schools, the samples consisted of 9 principals, head of academic affairs and kindergarten teachers and 7 professionals for assess the possibility. The instrument were structured interviews and assess the possibility from, analyzed by frequency, percentage and mean .

The results of the research were as follows;

1) The condition of the early childhood school curriculum management under Udonthani primary educational service area office 1. was at a high level

2) The problem of the early childhood school curriculum management under Udonthani primary educational service area office 1. was at a Moderate level.

3) The guidelines to the problem of the early childhood school curriculum management consisted 5 aspects : 1) preparing for readiness 2) constructing the school curriculum 3) implementing the curriculum 4) supervising, assessing, and following-up 5) developing the curriculum.

4) The possibility of guidelines to the problem of the early childhood school curriculum management was at a highest

Keyword : conditions of curriculum management, problem of curriculum

management, guidelines to the problem

**1. บทนำ**

การศึกษาเปนรากฐานที่สําคัญประการหนึ่งในการสรางสรรคความเจริญกาวหนาและ  
แกไขปญหาตาง ๆ ในสังคม เนื่องจากการศึกษาเปนกระบวนการที่ชวยพัฒนาคนในดานตาง ๆ  
นับตั้งแตเกิดจนตลอดชีวิต ไมวาจะเปนการพัฒนาศักยภาพและขีดความสามารถของตนเอง  
ในการที่จะดํารงชีวิตอยูไดอยางมีความสุข รูเทาทันการเปลี่ยนแปลง รวมไปถึงการเปนพลังสรางสรรค  
ในการพัฒนาประเทศไดอยางยั่งยืนและยิ่งในสภาพการแขงขันของโลกในศตวรรษที่ 21  
ประเทศชาติจะอยูรอดได ขึ้นอยูกับคุณภาพประชากรของประเทศ และปจจัยที่สงเสริมใหประชากร  
มีคุณภาพก็คือการฝกอบรมและการจัดการศึกษา (วิชัย วงษใหญ. 2543 : 27) ดังนั้น รัฐธรรมนูญ  
แหงราชอาณาจักรไทย พุทธศักราช 2560 จึงใหความสําคัญกับการศึกษา โดยกําหนดสิทธิและหนาที่  
ทั้งของรัฐและประชาชนเกี่ยวกับการศึกษาไว ในมาตรา 49 วา บุคคลยอมมีสิทธิเสมอกันในการรับการศึกษาไมนอยกวา 12 ป รัฐจะตองจัดใหอยางทั่วถึงและมีคุณภาพ โดยไมเก็บคาใชจาย ตามที่กฎหมายบัญญัติและไดกําหนดใหมีพระราชบัญญัติการศึกษาแหงชาติ พ.ศ. 2542 และที่แกไขเพิ่มเติม (ฉบับที่ 2) พ.ศ. 2545 ที่มี เปาหมายมุงเนนการพัฒนาคนใหเปนมนุษยที่สมบูรณ ทั้งรางกายจิตใจ สติปญญา มีความรู คุณธรรม จริยธรรมในการดํารงชีวิต สามารถอยูรวมกับผูอื่นไดอยางมีความสุข (กระทรวงศึกษาธิการ. 2545 : 5)

เจตนารมณ์ของรัฐธรรมนูญแห่งราชอาณาจักไทย พุทธศักราช 2560 มาตรา 54 อาศัยอำนาจตามความในมาตรา 5 แห่งพระราชบัญญัติการศึกษาแห่งชาติ พ.ศ. 2542 และที่แก้ไขเพิ่มเติ่ม (ฉบับที่ 2 ) พ.ศ. 2545 กระทรวงศึกษาธิการจึงให้ใช้หลักสูตรการศึกษาปฐมวัย พุทธศักราช 2560 แทนหลักสูตรการศึกษาปฐมวัย พุทธศักราช 2546 เพื่อให้สถานศึกษาหรือสถานพัฒนาเด็กปฐมวัยทุกสังกัด นำหลักสูตรฉบับนี้ไปใช้ โดยปรับปรุงให้เหมาะสมกับเด็กและสภาพท้องถิ่น ซึ่งสถานศึกษาที่มีคุณภาพและมาตรฐานนั้นจำเป็นจะต้องมีการนำหลักสูตรการศึกษาปฐมวัย พุทธศักราช 2560 ลงสู่การปฏิบัติ เพื่อสร้างรากฐานคุณภาพชีวิตให้เด็กปฐมวัยพัฒนาไปสู่ความเป็นมนุษย์ที่สมบูรณ์

การจัดการศึกษาใหมีคุณภาพนั้นจําเปนตองมีแนวทางในการจัดการศึกษาใหกับเยาวชนในแตละวัย แตละระดับการศึกษาใหไดรับการศึกษาที่ทัดเทียมกันและบรรลุตามจุดหมายที่กําหนดไว โดยมีหลักสูตรเปนแนวทางหรือขอกําหนดของการจัดการศึกษาในแตละระดับ เพื่อการพัฒนาใหผูเรียนมีความรูความสามารถตลอดจนสงเสริมใหแตละบุคคลพัฒนาไปสูศักยภาพสูงสุดของตน รวมไปถึงขั้นการสั่งสมมวลประสบการณที่กอใหเกิดการเรียนรูสะสม ซึ่งจะชวยใหผูเรียนนําความรูไปสู่การปฏิบัติได้อย่างเป็นรูปธรรมและมีประสิทธิภาพ ซึ่งกระทรวงศึกษาธิการได้กำหนดนโยบายให้มีการพัฒนาการศึกษาปฐมวัยอย่างจริงจังและต่อเนื่อง โดยได้แต่งตั้งคณะทำงานพิจารณาหลักสูตรการศึกษาปฐมวัย เพื่อปรับปรุงให้สอดคล้องกับสภาพการเปลี่ยนแปลงของสังคมปัจจุบัน หลักสูตรการศึกษาปฐมวัย พุทธศักราช 2560 เป็นหลักสูตรสำหรับสถานศึกษา สถานพัฒนาเด็กปฐมวัย และหน่วยงานที่เกี่ยวข้องนำไปใช้เป็นกรอบและทิศทางในการพัฒนาหลักสูตรสถานศึกษา อย่างมีประสิทธิภาพและได้มาตรฐาน ซึ่งวิสัยทัศน์หลักสูตรการศึกษาปฐมวัยมุ่งพัฒนาเด็กทุกคนให้ได้รับ การพัฒนาด้านร่างกาย อารมณ์ จิตใจ สังคม และสติปัญญาอย่างมีคุณภาพและต่อเนื่อง ได้รับการจัดประสบการณ์การเรียนรู้อย่างมีความสุขและเหมาะสมตามวัย มีทักษะชีวิตและปฏิบัติตนตามหลักปรัชญาของเศรษฐกิจพอเพียง เป็นคนดี มีวินัย และความสำนึกความเป็นไทย โดยความร่วมมือระหว่างสถานศึกษาพ่อแม่ ครอบครัว ชุมชน และทุกฝ่ายที่เกี่ยวข้องกับการพัฒนาเด็ก (กระทรวงศึกษาธิการ. 2560 : 3)

การจัดการศึกษาปฐมวัยสถานศึกษาจะต้องดำเนินการจัดทำหลักสูตรสถานศึกษาปฐมวัย ตามแนวทางการปฏิรูปการศึกษาที่มีการกระจายอำนาจการบริหารไปยังสถานศึกษา ให้สอดคล้องกับสภาพปัญหา ความต้องการ จุดเด่น เอกลักษณ์ของชุมชน สังคม ศิลปวัฒนธรรม ภูมิปัญญาท้องถิ่น ตลอดจนระดมทรัพยากรทั้งของสถานศึกษาและชุมชนมาใช้อย่างคุ้มค่าในการจัดการศึกษาปฐมวัย ซึ่งตั้งแต่ปีการศึกษา 2561 กระทรวงศึกษาธิการได้ประกาศให้สถานศึกษาทั้งรัฐบาลและเอกชน ใช้หลักสูตรการศึกษาปฐมวัย พุทธศักราช 2560 โดยให้นำไปเป็นกรอบในการจัดทำหลักสูตรสถานศึกษาปฐมวัย ให้เป็นไปตามปรัชญาการศึกษาปฐมวัย สนองต่อการเปลี่ยนแปลงทางสังคม เศรษฐกิจ และปรับเปลี่ยนให้สอดคล้องกับธรรมชาติการเรียนรู้ของเด็กปฐมวัย สถานศึกษาต้องศึกษาและทำความเข้าใจเอกสารหลักสูตรการศึกษาปฐมวัยพุทธศักราช 2560 และเอกสารประกอบหลักสูตรอื่นๆ รวมทั้งศึกษาสภาพปัจจุบัน ปัญหาและความต้องการ โดยการวิเคราะห์ข้อมูลพื้นฐาน เกี่ยวกับสภาพตัวเด็ก ครอบครัว ความต้องการ ปัญหา จุดเด่น จุดด้อย ตลอดจนนโยบาย วิสัยทัศน์ อัตลักษณฺและเอกลักษณ์ ของสถานศึกษาด้วยวิธีการต่างๆ วิเคราะห์ข้อมูลสารสนเทศเกี่ยวกับตัวเด็ก ผู้ปกครองและชุมชน เพื่อกำหนดวิสัยทัศน์ ภารกิจ เป้าหมาย คุณลักษณะที่พึงประสงค์ สาระการเรียนรู้รายปี การจัดประสบการณ์ การสร้างบรรยากาศการเรียนรู้ การประเมินพัฒนาการ สื่อและแหล่งเรียนรู้ (สำนักงานคณะกรรมการการศึกษาขั้นพื้นฐาน. 2561: 3)

จากนโยบายการกระจายอำนาจการบริหารให้แก่สถานศึกษา การบริหารหลักสูตรจึงถือเป็นภารกิจที่สำคัญยิ่งที่จะต้องสร้างความรู้ความเข้าใจแก่บุคลากรที่เกี่ยวข้อง ตลอดทั้งการระดมทรัพยากรทั้งของสถานศึกษาและชุมชน มาใช้ในการจัดการศึกษาให้เกิดประโยชน์สูงสุดอย่างคุ้มค่า สถานศึกษาต้องดำเนินงานร่วมกันเพื่อให้บรรลุเป้าหมายที่กำหนดไว้อย่างมีประสิทธิภาพ โดยมี การวางแผน การจัดองค์การ การจัดบุคคลเข้าทำงาน การประสานงาน และการควบคุมงาน และดำเนินงานเกี่ยวกับหลักสูตรให้เป็นไปตามที่กำหนดไว้ในหลักสูตร ผู้บริหารจะเป็นแกนนำโดยมีผู้ช่วยในฝ่ายต่างๆ ได้แก่ ฝ่ายวิชาการ ครูผู้สอนและหน่วยงานอื่นๆ ที่ส่งเสริมการบริหารหลักสูตร เช่น กรรมการสถานศึกษา กรรมการบริหารหลักสูตร เพื่อจัดกิจกรรมต่างๆ ในการพัฒนาผู้เรียนตามวัตถุประสงค์ที่กำหนดไว้ในหลักสูตร ตั้งแต่การวางแผนใช้หลักสูตร การนิเทศ กำกับติดตาม และประเมินการใช้หลักสูตร โดยใช้ทรัพยากรการบริหารให้เกิดประโยชน์ และมีประสิทธิภาพสูงสุด (สำนักงานศึกษาธิการจังหวัดอุดรธานี. 2561: 66)

สำนักงานเขตพื้นที่การศึกษาประถมศึกษาอุดรธานี เขต 1 มีโรงเรียนในสังกัดที่เปิดทำ การสอนในระดับการศึกษาปฐมวัย จำนวน 219 แห่ง ได้รับการพัฒนาการจัดทำหลักสูตรสถานศึกษาปฐมวัย ตามหลักสูตรการศึกษาปฐมวัย พุทธศักราช 2560 และการนิเทศกำกับ ติดตามผลการดำเนินงานจากสำนักงานเขตพื้นที่การศึกษาประถมศึกษาอุดรธานี เขต 1 ส่งผลให้ผู้บริหาร ครูวิชาการ ครูผู้สอนระดับปฐมวัย ได้จัดทำหลักสูตรสถานศึกษาปฐมวัย และนำหลักสูตรสถานศึกษาปฐมวัยไปใช้ครบทุกโรงเรียน ผู้วิจัย ในบทบาทของครูวิชาการการศึกษาปฐมวัย และกำหลังศึกษาระดับปริญญาโทสาขาวิชาการบริหารการศึกษา จึงมีความสนใจที่จะศึกษาสภาพ ปัญหาการบริหารหลักสูตรสถานศึกษาปฐมวัยของโรงเรียนในสังกัดสำนักงานเขตพื้นที่การศึกษาประถมศึกษาอุดรธานี เขต 1 ว่า สถานศึกษาสามารถบริหารจัดการหลักสูตรสถานศึกษาปฐมวัยได้อย่างมีประสิทธิภาพ เพื่อพัฒนาผู้เรียนได้มากน้อยเพียงใด มีปัญหาการบริหารหลักสูตรสถานศึกษาปฐมวัยมากน้อยเพียงใด และหาแนวทางที่จะแก้ปัญหาในการบริหารหลักสูตร โดยยึดแนวทางการบริหารหลักสูตรของกระทรวงศึกษาธิการ (2560) ได้แก่ ด้านการเตรียมความพร้อมของสถานศึกษา ด้านการจัดทำหลักสูตรสถานศึกษา ด้านการนำหลักสูตรสถานศึกษาสู่การปฏิบัติ ด้านการนิเทศ กำกับ ติดตาม ประเมินผล และด้านการปรับปรุงพัฒนา เพื่อจะได้ข้อมูลที่ได้จากการศึกษา ค้นคว้า เป็นแนวทางสำหรับการบริหารงานวิชาการใน สถานศึกษาให้ประสบผลสำเร็จยิ่งขึ้นไป

2. วัตถุประสงค์ของการวิจัย การวิจัยในครั้งนี้ มีวัตถุประสงค์ ดังนี้

**ระยะที่ 1**

1. เพื่อศึกษาสภาพ การบริหารหลักสูตรสถานศึกษาปฐมวัย ของโรงเรียนในสังกัดสำนักงานเขตพื้นที่การศึกษาประถมศึกษาอุดรธานี เขต 1

2. เพื่อศึกษาปัญหาการบริหารหลักสูตรสถานศึกษาปฐมวัย ของโรงเรียนในสังกัดสำนักงานเขตพื้นที่การศึกษาประถมศึกษาอุดรธานี เขต 1

**ระยะที่ 2**

3. เพื่อศึกษาแนวทางแก้ไขปัญหาการบริหารหลักสูตรสถานศึกษาปฐมวัย ของโรงเรียนใน สังกัดสำนักงานเขตพื้นที่การศึกษาประถมศึกษาอุดรธานี เขต 1

4. เพื่อศึกษาความเป็นไปได้ของแนวทางแก้ไขปัญหาการบริหารหลักสูตรสถานศึกษาปฐมวัย ของโรงเรียนในสังกัดสำนักงานเขตพื้นที่การศึกษาประถมศึกษาอุดรธานี เขต 1

3. แนวคิด ทฤษฎี และงานวิจัยที่เกี่ยวข้อง

3.1 หลักการ แนวคิดเกี่ยวกับหลักสูตร

3.2. การบริหารหลักสูตรสถานศึกษาปฐมวัย พุทธศักราช 2560

3.3. การใช้หลักสูตรสถานศึกษาปฐมวัยของโรงเรียน ในสังกัดสำนักงานเขตพื้นที่การศึกษาประถมศึกษาอุดรธานี เขต

4. กรอบแนวคิดการวิจัย

**การวิจัยระยะที่ 1**

**สภาพการบริหารหลักสูตร**

1 การเตรียมความพร้อมของสถานศึกษา

2 การจัดทำหลักสูตรสถานศึกษา

3 การนำหลักสูตรสถานศึกษาสู่การปฏิบัติ

4 การกำกับ ติดตาม และประเมินผล

5 การปรับปรุง และพัฒนา

**การวิจัยระยะที่ 2**

**แนวทางการบริหารหลักสูตร**

1 การเตรียมความพร้อมของสถานศึกษา

2 การจัดทำหลักสูตรสถานศึกษา

3 การนำหลักสูตรสถานศึกษาสู่การปฏิบัติ

4 การกำกับ ติดตาม และประเมินผล

5 การปรับปรุง และพัฒนา

**ปัญหาการบริหารหลักสูตร**

1 การเตรียมความพร้อมของสถานศึกษา

2 การจัดทำหลักสูตรสถานศึกษา

3 การนำหลักสูตรสถานศึกษาสู่การปฏิบัติ

4 การกำกับ ติดตาม และประเมินผล

5 การปรับปรุง และพัฒนา

5. วิธีดำเนินการวิจัย

5.1 ประชากรและกลุ่มตัวอย่าง

การวิจัยระยะที่ 1 ประชากร ได้แก่ บุคคลที่มีส่วนร่วมในการพัฒนาและใช้หลักสูตรการศึกษาปฐมวัย พุทธศักราช 2560 ของโรงเรียนสังกัดสำนักงานเขตพื้นที่การศึกษาประถมศึกษาอุดรธานี เขต 1 ปีการศึกษา 2564 ประกอบด้วย ผู้บริหารสถานศึกษา จำนวน 219 คน ครูวิชาการสายชั้นปฐมวัย จำนวน 219 คน และครูปฐมวัย จำนวน 365 คน รวมทั้งสิ้น 803 คน

กลุ่มตัวอย่าง ได้แก่ บุคคลที่มีส่วนร่วมในการพัฒนาและใช้หลักสูตรการศึกษาปฐมวัย พุทธศักราช 2560 ของโรงเรียนสังกัดสำนักงานเขตพื้นที่การศึกษาประถมศึกษาอุดรธานี เขต 1 ปีการศึกษา 2564 ประกอบด้วย ผู้บริหารสถานศึกษา จำนวน 72 คน ครูวิชาการสายชั้นปฐมวัย จำนวน 72 คน และครูปฐมวัย จำนวน 118 คน รวมทั้งสิ้น 262 คน กำหนดขนาดกลุ่มตัวอย่างโดยใช้ตารางกำหนดขนาดกลุ่มตัวอย่างของ Krejcie & Morgan (Krejcie and Morgan 1986 : 345 อ้างถึงใน บุญชม ศรีสะอาด 2560 : 47) และการสุ่มแบบแบ่งชั้น (Stratified Random Sampling) โดยใช้พื้นที่อำเภอเป็นชั้นในการแบ่ง

**การวิจัยระยะที่ 2**

กลุ่มผู้ให้ข้อมูล ได้แก่ ผู้บริหารโรงเรียน หัวหน้างานวิชาการปฐมวัย และครูผู้สอนปฐมวัย ในโรงเรียนที่มีสภาพการบริหารหลักสูตรสถานศึกษาปฐมวัย ในดับสูงที่สุด 3 อันดับ จำนวน 9 คน และกลุ่มผู้เชี่ยวชาญ ประเมินความเป็นไปได้ของแนวทางการบริหารหลักสูตรสถานศึกษาปฐมวัย จำนวน 7 คน  
 5.2 ระเบียบวิธีวิจัย

การวิจัยแบบผสมผสาน ทั้งการวิจัยในเชิงปริมาณ และการวิจัยเชิงคุณภาพ (Mixed Methods Research)   
 5.3 เครื่องมือที่ใช้ในการวิจัย

5.3.1 แบบสอบถามสภาพและปัญหาการบริหารหลักสูตรสถานศึกษาปฐมวัย

5.3.2 แบบสัมภาษณ์แบบมีโครงสร้าง แนวทางการแก้ไขปัญหาการบริหารหลักสูตรสถานศึกษาปฐมวัย

5.3.3 แบบประเมินความเป็นไปได้ ของแนวทางการแก้ไขปัญหาการบริหารหลักสูตรสถานศึกษาปฐมวัย  
4 | P a

5.4 การเก็บรวบรวมข้อมูล

5.4.1 การเก็บรวบรวมข้อมูลระยะที่ 1

เก็บรวบรวมข้อมูลด้วยแบบสอบถามสภาพและปัญหาการบริหารหลักสูตรสถานศึกษาปฐมวัย ให้สถานศึกษาสังกัดสำนักงานเขตพื้นที่การศึกษาประถมศึกษาอุดรธานี เขต 1 ผ่านระบบสนับสนุนการบริหารจัดการสำนักงานเขตพื้นที่การศึกษา (Education Area Management Support System : AMSS++) ให้ตอบแบบสอบถามออนไลน์ โดยแสกนคิวอาร์โค้ด (QR-Code) และตอบผ่านโปรแกรมกูเกิ้ลฟอร์ม (Google Form)

5.4.2 การเก็บรวบรวมข้อมูลระยะที่ 2

5.4.2.1 การเก็บข้อมูลโดยการสัมภาษณ์ ผู้บริหารโรงเรียน วิชาการสายชั้นปฐมวัย ครูปฐมวัย ในโรงเรียนที่มีสภาพการดำเนินงานบริหารหลักสูตรสถานศึกษาปฐมวัยสูงสุดใน 3 ลำดับแรก รวมจำนวน 9 คน เกี่ยวกับแนวทางการแก้ไขปัญหาการบริหารหลักสูตรสถานศึกษาปฐมวัย

5.4.2.2 การประเมินความเป็นไปได้ของแนวทางการแก้ไขปัญหา ผู้วิจัย จัดประชุกลุ่มผู้เชี่ยวชาญ 7 ท่าน เพื่อร่วมกันอภิปรายแนวทางการแก้ไขปัญหาการบริหารหลักสูตรสถนศึกษาปฐมวัย ว่าความเป็นไปได้หรือไม่ อย่างไร พร้อมให้ตอบแบบประเมินความเป็นไปได้

5.5 การวิเคราะห์ข้อมูล

5.5.1 การวิเคราะห์ข้อมูลในระยะที่ 1 วิเคราะห์ข้อมูลจากแบบสอบถาม

ตอนที่ 1 ข้อมูลทั่วไปของผู้ตอบแบบสอบถาม ได้แก่ สถานภาพตำแหน่ง และที่ตั้งของสถานศึกษา วิเคราะห์โดยหาความถี่ (Frequency) และร้อยละ (Percentage)

ตอนที่2 ข้อมูลสภาพ ปัญหา การบริหารหลักสูตรสถานศึกษาปฐมวัยของโรงเรียน สังกัดสำนักงานเขตพื้นที่การศึกษาประถมศึกษาอุดรธานี เขต 1 วิเคราะห์โดยการหาค่าเฉลี่ย () และส่วนเบี่ยงเบนมาตรฐาน (S.D.) แล้วแปลความหมาย โดยเทียบกับเกณฑ์ (Criteria) (บุญชม ศรีสะอาด 2560 : 121) ดังนี้

4.51-5.00 หมายถึง มีสภาพ / ปัญหาการบริหารหลักสูตร ในระดับมากที่สุด  
 3.51-4.50 หมายถึง มีสภาพ / ปัญหาการบริหารหลักสูตร ในระดับมาก  
 2.51-3.50 หมายถึง มีสภาพ / ปัญหาการบริหารหลักสูตร ในระดับปานกลาง

1.51-2.50 หมายถึง มีสภาพ / ปัญหาการบริหารหลักสูตร ในระดับน้อย  
 1.00-1.50 หมายถึง มีสภาพ / ปัญหาการบริหารหลักสูตร ในระดับน้อยที่สุด

5.5.2 การวิเคราะห์ข้อมูลในระยะที่ 2 ดำเนินการใน 2 ขั้นตอน คือ

1. วิเคราะห์ข้อมูลจากแบบสัมภาษณ์เพื่อสรุปประเด็น เป็นการวิเคราะห์เนื้อหา

(Content Analysis) โดยรวบรวมข้อมูลที่ได้จากการสัมภาษณ์ ตรวจสอบความถูกต้องของข้อมูล จัดกลุ่มข้อมูล และนำเสนอโดยการหาค่าความถี่ และร้อยละ ของแนวทางการแก้ปัญหาแต่ละประเด็น

2. วิเคราะห์ข้อมูลจากแบบประเมินความเป็นไปได้ของแนวทางการแก้ปัญหา การบริหารหลักสูตรสถานศึกษาปฐมวัย โดยการหาค่าเฉลี่ย และส่วนเบี่ยงเบนมาตรฐาน โดยกำหนดเกณฑ์ ดังนี้

4.51 - 5.00 หมายถึง มีความเป็นไปได้ในระดับ มากที่สุด

3.51 - 4.50 หมายถึง มีความเป็นไปได้ในระดับ มาก

2.51 - 3.50 หมายถึง มีความเป็นไปได้ในระดับ ปานกลาง

* 1. - 2.50 หมายถึง มีความเป็นไปได้ในระดับ น้อย
  2. - 1.50 หมายถึง มีความเป็นไปได้ในระดับ น้อยที่สุด

5.6 สถิติที่ใช้ในการวิเคราะห์ข้อมูล

5.6.1 สถิติที่ใช้ในการหาคุณภาพของเครื่องมือ ได้แก่

1) ตรวจสอบความเที่ยงตรงของเนื้อหาในแบบสอบถาม โดยการหาค่าดัชนี

ความสอดคล้อง (IOC : Index of Item Objective Congruence) เพื่อหาความเที่ยงตรงเชิงเนื้อหา

2) หาค่าความเชื่อมั่นของแบบสอบถาม โดยใช้สูตรการหาค่าสัมประสิทธิ์อัลฟาตามวิธี ของครอนบาค (Cronbach’s Alpha Coefficient)

5.6.2 สถิติพื้นฐาน ได้แก่ ร้อยละ (Percentage: ค่าเฉลี่ย (Mean: ) และ

ส่วนเบี่ยงเบนมาตรฐาน (Standard Deviation: S.D.)

6. ผลการวิจัย

การวิจัย เรื่อง สภาพ ปัญหาและแนวทางแก้ไขปัญหาการบริหารหลักสูตรสถานศึกษาปฐมวัย โรงเรียนในสังกัดสำนักงานเขตพื้นที่การศึกษาประถมศึกษาอุดรธานี เขต 1 สรุปผล ดังนี้

1. สภาพการบริหารหลักสูตรสถานศึกษาปฐมวัยของโรงเรียนในสังกัดสำนักงานเขตพื้นที่การศึกษาประถมศึกษาอุดรธานี เขต 1 โดยรวมและรายด้านทุกด้านอยู่ในระดับมาก เรียงลำดับจากค่าเฉลี่ยมากไปน้อย คือ ด้านการเตรียมความพร้อมของสถานศึกษา ด้านการนิเทศ กำกับ ติดตามและประเมินผล ด้านการจัดทำหลักสูตรสถานศึกษา ด้านการนำหลักสูตรสถานศึกษาปฐมวัยสู่การปฏิบัติ และ ด้านการปรับปรุงและพัฒนา

2. ปัญหาการบริหารหลักสูตรสถานศึกษาปฐมวัยของโรงเรียนในสังกัดสำนักงานเขตพื้นที่การศึกษาประถมศึกษาอุดรธานี เขต 1 โดยรวมและรายด้านทุกด้านอยู่ในระดับปานกลาง เรียงลำดับจากค่าเฉลี่ยมากไปน้อย คือ ด้านการนำหลักสูตรสถานศึกษาปฐมวัยสู่การปฏิบัติ ด้าน การเตรียมความพร้อมของสถานศึกษา ด้านการนิเทศ กำกับ ติดตามและประเมินผล ด้านการจัดทำหลักสูตรสถานศึกษา และด้านการปรับปรุงและพัฒนา

3. แนวทางการแก้ไขปัญหาการบริหารหลักสูตรสถานศึกษาปฐมวัยของโรงเรียนในสังกัดสำนักงานเขตพื้นที่การศึกษาประถมศึกษาอุดรธานี เขต 1 จำแนกเป็นรายด้าน พบว่า

3.1 ด้านการเตรียมความพร้อมของสถานศึกษา ประเด็น สถานศึกษาได้จัดหาเอกสารหลักสูตรการศึกษาปฐมวัยพุทธศักราช 2560 ใหคณะครูไดศึกษาหาความรูเพิ่มเติมอย่างไรบ้าง พบว่า แนวทางที่มีความถี่สูงสุด คือ ควรจัดหาคู่มือหลักสูตรการศึกษาปฐมวัย ของกระทรวงศึกษาธิการ เพื่อ ให้บุคลากรได้ศึกษาเพิ่มเติม และประเด็น สถานศึกษาจัดทําแผนพัฒนาคุณภาพการศึกษา ระดับปฐมวัยเปนลายลักษณอักษร เพื่อใชเปน แนวทางปฏิบัติ อย่างไรบ้าง พบว่า แนวทางที่มีความถี่สูงสุด คือ ควรมีการจัดทำแผนการบริหาร หรือปฏิทินการดำเนินงานตามกลยุทธ์ เป้าประสงค์ ตัวชี้วัดความสำเร็จ โครงการหรือกิจกรรม ให้ชัดเจน

3.2 ด้านการจัดทำหลักสูตรสถานศึกษา ประเด็น สถานศึกษาดำเนินการสํารวจความคิดเห็นของผูเกี่ยวของเพื่อกำหนดเปาหมายการศึกษาปฐมวัย อย่างไรบ้าง พบว่า แนวทางที่มีความถี่สูงสุด คือ ควรศึกษานโยบาย แผนการจัดการศึกษาชาติ หรือศึกษาทิศทางการพัฒนาคุณภาพการจัดการศึกษาปฐมวัยให้เข้าใจ เพื่อกำหนดทิศทางหรือเป้าหมายให้สอดคล้องกับนโยบายการศึกษาชาติและประเด็น สถานศึกษาได้กําหนดแนวปฏิบัติในการประเมินพัฒนาการของเด็ก อย่างไรบ้างพบว่า แนวทางที่มีความถี่สูงสุด คือ ควรจัดทำคู่มือการประเมินพัฒนาการเด็กปฐมวัยให้ครูใช้เป็นแนวทางดำเนินงาน

3.3 ด้านการนำหลักสูตรสู่การปฏิบัติ ประเด็น สถานศึกษามีการประชาสัมพันธ์หลักสูตรสถานศึกษาปฐมวัย ให้ผู้ที่เกี่ยวข้องทราบได้อย่างไรบ้าง พบว่า แนวทางที่มีความถี่สูงสุด คือ ควรประชาสัมพันธ์หลักสูตร สถานศึกษาปฐมวัย ในเพจ หรือเว็ปไซด์ของโรงเรียน และประเด็น สถานศึกษามีการออกแบบแผน การจัดประสบการณ ที่มีกิจกรรมพัฒนาเด็กปฐมวัยให้บรรลุตามมาตรฐาน ตัวบ่งชี้ และสภาพที่พึงประสงค์ตามที่กำหนดในหลักสูตรสถานศึกษา อย่างไรบ้าง พบว่า แนวทางที่มีความถี่สูงสุด คือ ควรจัดอบรมให้ครูออกแบบและจัดประสบการณ์ ให้สอดคล้องกับหลักการและแนวทางการจัดประสบการณ์ที่กำหนดไว้ในหลักสูตรการศึกษาปฐมวัยอย่างต่อเนื่อง

3.4 ด้านการนิเทศ กำกับ ติดตามประเมินผล ประเด็น สถานศึกษาดำเนินการบันทึกขอมูลเกี่ยวกับการกํากับ ติดตาม ผลการประเมินการนําหลักสูตรสถานศึกษาปฐมวัย ครบทุกขั้นตอนอยางละเอียด อย่างไรบ้าง พบว่า แนวทางที่มีความถี่สูงสุด คือ ควรมีการแต่งตั้งคณะกรรมการนิเทศ กำกับติดตาม ประเมินผล และจัดทำคู่มือการนิเทศ กำกับ ติดตาม การใช้หลักสูตรสถานศึกษาปฐมวัยอย่างเป็นรูปธรรม และประเด็น สถานศึกษาดำเนินการนำเสนอผลการดำเนินงานด้านการใช้หลักสูตรสถานศึกษาปฐมวัยสู่สาธารณะ อย่างไรบ้าง พบว่า แนวทางที่มีความถี่สูงสุด คือ ควรมีการสรุปและรายงานการดำเนินงานด้านการใช้หลักสูตรสถานศึกษาปฐมวัย ให้ผู้ปกครองหรือผู้มีส่วนเกี่ยวข้องได้รับทราบในหลากหลายรูปแบบ เช่น วารสารจดหมายข่าว Facebook Line Website เป็นต้น

3.5 ด้านการปรับปรุงและพัฒนา ประเด็น สถานศึกษานำผลการวิเคราะห์ขอมูล ปญหา และอุปสรรค การใชหลักสูตรสถานศึกษาปฐมวัย มาปรับปรุงและพัฒนาหลักสูตรอย่างไรบ้าง พบว่า แนวทางที่มีความถี่สูงสุด คือ ผู้บริหารและครูนำผลการใช้หลักสูตร มาวิเคราะห์ปัญหาและอุปสรรค และปรับปรุงอย่างเป็นระบบ และประเด็น สถานศึกษาดำเนินการปรับปรุงและพัฒนาหลักสูตรสถานศึกษาปฐมวัย สอดคล้องกับสถานการณ์ ปัจจุบัน อย่างไร พบว่า แนวทางที่มีความถี่สูงสุด คือ ควรมีการนำหลักสูตรสถานศึกษาที่ปรับปรุงหรือพัฒนาขึ้น ให้ผู้เชี่ยวชาญหรือผู้ทรงคุณวุฒิด้านการศึกษาปฐมวัย ได้พิจารณาตรวจทาน ก่อนนำไปประกาศใช้

4. ความเป็นไปได้ของแนวทางการแก้ไขปัญหาการบริหารหลักสูตรสถานศึกษาปฐมวัย ของโรงเรียนในสังกัดสำนักงานเขตพื้นที่การศึกษาประถมศึกษาอุดรธานี เขต 1 โดยภาพรวมอยู่ในระดับมากที่สุด เรียงลำดับจากด้านที่มีค่าเฉลี่ยสูงสุดไปต่ำสุด คือ ด้านการเตรียมความพร้อมของสถานศึกษา ด้านการจัดทำหลักสูตรสถานศึกษา ด้านการนำหลักสูตรสู่การปฏิบัติ ด้านการนิเทศ กำกับ ติดตามประเมินผล และ ด้านการปรับปรุงและพัฒนา

7. อภิปรายผลการวิจัย

จากผลการวิจัยสามารถนำมาอภิปรายผลได้ดังนี้

1. สภาพการบริหารหลักสูตรสถานศึกษาปฐมวัยของโรงเรียนในสังกัดสำนักงานเขตพื้นที่การศึกษาประถมศึกษาอุดรธานี เขต 1 โดยรวมและรายด้านทุกด้านอยู่ในระดับมาก โดยด้านที่มีการดำเนินงานอันดับแรกคือ ด้านการเตรียมความพร้อมของสถานศึกษา รองลงมาคือ ด้านการนิเทศ กำกับ ติดตามและประเมินผล และด้านที่มีการดำเนินงานน้อยสุด คือด้านปรับปรุงและพัฒนาหลักสูตร ซึ่งแสดงให้เห็นว่า สถานศึกษาในสังกัดสำนักงานเขตพื้นที่การศึกษาประถมศึกษาอุดรธานี เขต 1 มีความพร้อมในการบริหารหลักสูตรสถานศึกษาปฐมวัย ทั้งนี้อาจเนื่องมาจาก สถานศึกษาได้รับการพัฒนาจากสำนักงานเขตพื้นที่การศึกษาประถมศึกษาอุดรธานี เขต 1 และหน่วยงานที่เกี่ยวข้องในการจัดการศึกษาปฐมวัย ตามหลักสูตรการศึกษาปฐมวัย พุทธศักราช 2560 ประกอบกับการพัฒนาหลักสูตรสถานศึกษา ปฐมวัยเป็นหน้าที่โดยตรงของสถานศึกษา จึงส่งผลให้สถานศึกษามีความตระหนักและมีความพร้อมในการจัดทำหลักสูตรสถานศึกษาและการนำหลักสูตรสถานศึกษาไปใช้ ผลการบริหารหลักสูตรด้านนี้จึงอยู่ในระดับมาก สอดคล้องกับการศึกษาของ ละดา ดอนหงษา (2563) สภาพการบริหารหลักสูตรสถานศึกษาปฐมวัย ของโรงเรียนเอกชนจังหวัดหนองบัวลำภู อยู่ในระดับมาก นันทนิตย์ อริยสัจ. (2555) ที่ศึกษาสภาพและปัญหาการบริหารหลักสูตรสถานศึกษาปฐมวัยของโรงเรียนเอกชนในจังหวัดจันทบุรี พบว่า สภาพการบริหารหลักสูตรสถานศึกษาปฐมวัย โดยรวมและรายด้านอยู่ในระดับมาก สอดคล้องกับ สอดคล้องกับ แอน สุขะจิระ. (2558). ได้ศึกษาสภาพ ปัญหาและแนวทางแก้ปัญหาการบริหารวิชาการระดับการศึกษาปฐมวัยของโรงเรียนในจังหวัดพระนครศรีอยุธยา ผลการวิจัย พบว่า สภาพการบริหารงานวิชาการการศึกษาปฐมวัยของโรงเรียนในจังหวัดพระนครศรีอยุธยา ในภาพรวมมีการปฏิบัติอยู่ในระดับปานกลาง และสอดคล้องกับ ศิริพร คำมาก. (2559) ที่ศึกษาสภาพการบริหารหลักสูตรสถานศึกษาในโรงเรียนประถมศึกษา อำเภอวังน้อย สังกัดสำนักงานเขตพื้นที่การศึกษาประถมศึกษาพระนครศรีอยุธยา เขต 1 พบว่า สภาพการบริหารหลักสูตรสถานศึกษาในโรงเรียนประถมศึกษา อำเภอวังน้อย อยู่ในระดับมาก

2**.** โรงเรียนในสังกัดสำนักงานเขตพื้นที่การศึกษาประถมศึกษาอุดรธานี เขต 1 มีปัญหาใน การบริหารหลักสูตรสถานศึกษาปฐมวัย โดยรวมอยู่ในระดับปานกลาง เมื่อพิจารณารายด้าน พบว่า ด้านที่มีปัญหาสูงสุดคือ ด้านการนำหลักสูตรสถานศึกษาสู่การปฏิบัติ และ ด้านการเตรียมความพร้อมของสถานศึกษา ที่เป็นเช่นนี้ อาจเนื่องมาจากปัจจัยที่เกี่ยวข้อง หลายประการ ไม่ว่าจะเป็นด้านตัวครู ครูมีความรู้ความเข้าใจเกี่ยวกับหลักสูตรน้อย ขาดเอกสารประกอบหรือคู่มือของหลักสูตร ด้านผู้บริหารเข้าใจหลักสูตรน้อย ทำให้ไม่สามารถสนับสนุนการจัดกิจกรรมการเรียนการสอนเท่าที่ควร หรือการนิเทศ ให้เกี่ยวกับหลักสูตรน้อย ไม่ทั่วถึง ไม่ต่อเนื่อง การสนับสนุนการใช้หลักสูตร เช่น การจัดหาเอกสารประกอบหลักสูตร การจัดหาวัสดุอุปกรณ์ประกอบการเรียนการสอนไม่เพียงพอกับความต้องการ การสนับสนุนให้บุคลากรได้รับการอบรมพัฒนาให้ความรู้หรือทักษะในการนำหลักสูตรไปใช้ ซึ่งกระบวนการนำหลักสูตรไปสู่การปฏิบัติ เป็นกระบวนการที่สำคัญในระบบหลักสูตร เนื่องจากหลักสูตรที่จัดทำขึ้น หากปราศจากการนำไปใช้อย่างมีประสิทธิภาพ ก็จะทำให้ไม่บรรลุผลตามที่หลักสูตรคาดหวังได้ การนำหลักสูตรไปใช้ประกอบด้วยกระบวนการที่สำคัญ ได้แก่ การเตรียมความพร้อมในการใช้หลักสูตร การบริหารและการบริการหลักสูตร การดำเนินการเรียนการสอนตามหลักสูตร และการสนับสนุนส่งเสริมการใช้หลักสูตร (สุนีย์ ภู่พันธ์ 2546: 230) สอดคล้องกับงานวิจัยของ ปุณฑริก พรชนะวัฒนา (2562). ศึกษาสภาพการบริหารหลักสูตรปฐมวัยของโรงเรียนเอกชน สังกัดสำนักงานคณะกรรมการส่งเสริมการศึกษาเอกชน จังหวัดพะเยา เพื่อหาแนวทางการบริหารหลักสูตรปฐมวัยของโรงเรียนเอกชน สังกัดสำนักงานคณะกรรมการส่งเสริมการศึกษาเอกชน จังหวัดพะเยา ผลการวิจัยพบว่า สภาพการบริหารหลักสูตรปฐมวัยของโรงเรียนเอกชน สังกัดสำนักงานคณะกรรมการส่งเสริมการศึกษาเอกชน จังหวัดพะเยา ภาพรวมอยู่ในระดับมาก และได้เสนอแนวทางในด้านการวางแผนดำเนินการใช้หลักสูตร ผู้บริหารควรมีการวางแผนส่งเสริมและสนับสนุนหลักสูตร ควรส่งเสริมสนับสนุนทรัพยากรวางแผนเตรียมงบประมาณ ความร่วมมือร่วมกันระหว่างผู้บริหารและผู้มีส่วนเกี่ยวข้องและควรมีการกำหนดทิศทางด้านการวางแผน การนิเทศ กำกับ ติดตามและประเมินผล สำหรับด้านการดำเนินการใช้หลักสูตร ผู้บริหารควรมีการวางแผนเตรียมงบประมาณ การจัดทำเอกสารเกี่ยวกับการใช้หลักสูตร การจัดสรรบุคลากร เพื่อสร้างความร่วมมือของผู้มีส่วนเกี่ยวข้องในด้านการนิเทศ กำกับติดตามและประเมินผล และสอดคล้องกับ รัตนา อินทะชัย (2559) ที่ศึกษาแนวทางการบริหารงานวิชาการการศึกษาปฐมวัยของโรงเรียนขนาดเล็ก ผลการวิจัย พบว่า ปัญหางานวิชาการการศึกษาปฐมวัยของโรงเรียนขนาดเล็ก โดยรวมอยู่ในระดับ ปานกลาง โดยด้านหลักสูตรและการนำหลักสูตรไปใช้มีปัญหาสูงสุด และสอดคล้องกับ จุฑารัตน์ หิ้งทอง (2560) ศึกษาปัญหาและแนวทางการพัฒนาการจัดการศึกษาระดับปฐมวัยในสถานศึกษา สำนักงานเขตพื้นที่การศึกษาประถมศึกษาชลบุรี เขต 2 พบว่า ) ปัญหาการจัดการศึกษาระดับปฐมวัยในสถานศึกษา สังกัดสำนักงานเขตพื้นที่การศึกษาประถมศึกษาชลบุรี เขต 2 โดยรวมอยู่ในระดับปานกลาง

3. แนวทางการแก้ไขปัญหาการบริหารหลักสูตรสถานศึกษาปฐมวัยของโรงเรียนในสังกัดสำนักงานเขตพื้นที่การศึกษาประถมศึกษาอุดรธานี เขต 1 จำแนกเป็นรายด้านในประเด็นที่มีปัญหามากที่สุด พบว่า ด้านการเตรียมความพร้อมของสถานศึกษา คือ ควรจัดหาคู่มือหลักสูตรการศึกษาปฐมวัย ของกระทรวงศึกษาธิการ เพื่อให้บุคลากรได้ศึกษาเพิ่มเติม และควรมีการจัดทำแผน การบริหาร หรือปฏิทินการดำเนินงานตามกลยุทธ์ เป้าประสงค์ ตัวชี้วัดความสำเร็จ โครงการหรือกิจกรรม ให้ชัดเจน ด้านการจัดทำหลักสูตรสถานศึกษา คือ ควรศึกษานโยบาย แผนการจัดการศึกษาชาติ หรือศึกษาทิศทางการพัฒนาคุณภาพการจัดการศึกษาปฐมวัยให้เข้าใจ เพื่อกำหนดทิศทางหรือเป้าหมายให้สอดคล้องกับนโยบายการศึกษาชาติ และควรจัดทำคู่มือการประเมินพัฒนาการเด็กปฐมวัยให้ครูใช้เป็นแนวทางดำเนินงาน ด้านการนำหลักสูตรสู่การปฏิบัติ คือ ควรประชาสัมพันธ์หลักสูตร สถานศึกษาปฐมวัย ในเพจ หรือเว็ปไซด์ของโรงเรียน และควรจัดอบรมให้ครูออกแบบและจัดประสบการณ์ ให้สอดคล้องกับหลักการและแนวทางการจัดประสบการณ์ที่กำหนดไว้ในหลักสูตรการศึกษาปฐมวัย อย่างต่อเนื่อง ด้านการนิเทศ กำกับ ติดตามประเมินผล คือ ควรมีการแต่งตั้งคณะกรรมการนิเทศ กำกับติดตาม ประเมินผล และจัดทำคู่มือ การนิเทศ กำกับ ติดตาม การใช้หลักสูตรสถานศึกษาปฐมวัยอย่างเป็นรูปธรรม และ ควรมีการสรุปและรายงานการดำเนินงานด้าน การใช้หลักสูตรสถานศึกษาปฐมวัย ให้ผู้ปกครองหรือผู้มีส่วนเกี่ยวข้องได้รับทราบในหลากหลายรูปแบบ เช่น วารสารจดหมายข่าว Facebook Line Website เป็นต้น ด้านการปรับปรุงและพัฒนา คือ ผู้บริหารและครูนำผลการใช้หลักสูตร มาวิเคราะห์ปัญหาและอุปสรรค และปรับปรุงอย่างเป็น ระบบ และควรมีการนำหลักสูตรสถานศึกษาที่ปรับปรุงหรือพัฒนาขึ้น ให้ผู้เชี่ยวชาญหรือผู้ทรงคุณวุฒิด้านการศึกษาปฐมวัย ได้พิจารณาตรวจทาน ก่อนนำไปประกาศใช้ ซึ่งสอดคล้องกับงานวิจัยของ ละดา ดอนหงษา (2563) ที่พบว่า แนวทางการบริหารหลักสูตรสถานศึกษาปฐมวัยของโรงเรียนเอกชน ในจังหวัดหนองบัวลำภู ด้านการจัดทำหลักสูตรสถานศึกษา ควรจัดทำคู่มือการประเมินพัฒนาการเด็กปฐมวัยให้ครูใช้เป็นแนวทางในการดำเนินงาน และด้านการนำหลักสูตรสู่การปฏิบัติ ควรมีการประชาสัมพันธ์หลักสูตร ทางออนไลน์ เช่น ไลน์, Facebook สอดคล้องกับงานวิจัยของ รัตนา อินทะชัย (2559) ที่พบว่า แนวทางการบริหารงานวิชาการการศึกษาปฐมวัยของโรงเรียนขนาดเล็ก ด้านหลักสูตรและการนำหลักสูตรไปใช้ และด้านการนิเทศภายใน คือโรงเรียนควรมีการกำกับ ติดตามและประเมินผลการใช้หลักสูตรสถานศึกษาปฐมวัยเพื่อนำไปปรับปรุงพัฒนา มีการประชุมครูเพื่อวางแผน กำกับ ติดตาม แต่งตั้งคณะกรรมการ ส่งเสริมให้ครูเข้ารับการอบรม สัมมนา สอดคล้องกับ งานวิจัยของจุฑารัตน์ หิ้งทอง (2560) ที่พบว่าแนวทางการพัฒนาการจัดการศึกษาระดับปฐมวัยในสถานศึกษา ด้านการสร้างหลักสูตรที่เหมาะสม ควรจัดประสบการณ์ให้เหมาะสมกับความต้องการ จัดทำคู่มือการประเมินพัฒนาการเด็ก

4. ความเป็นไปได้ของแนวทางการแก้ไขปัญหาการบริหารหลักสูตรสถานศึกษาปฐมวัย ของโรงเรียนในสังกัดสำนักงานเขตพื้นที่การศึกษาประถมศึกษาอุดรธานี เขต 1 พบว่า โดยภาพรวมมีความเป็นไปได้ในระดับมาก โดยด้านที่มีความเป็นไปได้สูงสุด คือ ด้านการเตรียมความพร้อมของสถานศึกษา ทั้งนี้อาจเนื่องจาก ผู้ให้แนวทางการแก้ไขปัญหาเป็นบุคลากรที่มีประสบการณ์ทางด้านการบริหารการศึกษาทั้งในระดับอุดมศึกษา และระดับการศึกษาขั้นพื้นฐาน อีกทั้งผู้ให้แนวทางเป็นผู้มีประสบการณ์ด้านการจัดการศึกษาปฐมวัย และมีผลการดำเนินงานบริหารหลักสูตร ในทุกด้านคือ ด้านการเตรียมความพร้อมของสถานศึกษา ด้านการจัดทำหลักสูตรสถานศึกษา ด้านการนำหลักสูตรสถานศึกษาปฐมวัยสู่การปฏิบัติ ด้านการนิเทศ กำกับ ติดตามและประเมินผล และ ด้านการปรับปรุงและพัฒนา จึงส่งผลให้แนวทางการบริหารหลักสูตรสถานศึกษาปฐมวัยที่พบมีความเป็นไปได้มาก โดยเฉพาะแนวทางการแก้ปัญหาด้าน การเตรียมความพร้อมของสถานศึกษา เนื่องจากเป็นด้านที่มีสภาพการดำเนินงานในระดับมาก เช่นกัน

8. ข้อเสนอแนะจากการวิจัย  8.1 ข้อเสนอแนะในการนำผลการวิจัยไปใช้

8.1.1จากผลการวิจัยพบว่า ปัญหาการบริหารหลักสูตร ด้านการนำหลักสูตรสถานศึกษาสู่การปฏิบัติ ผู้บริหารสถานศึกษาควรสนับสนุนส่งเสริมให้ครูและบุคลากรทางด้านปฐมวัยในโรงเรียนได้รับการพัฒนาอย่างต่อเนื่อง

8.1.2 โรงเรียนควรนำแนวทางการแก้ปัญหาการพัฒนาหลักสูตรสถานศึกษาปฐมวัยไปปรับใช้ให้เหมาะสมกับสภาพและบริบทของสถานศึกษา

8.2 ข้อเสนอแนะในการศึกษาวิจัยครั้งต่อไป

8.2.1 ควรศึกษาวิจัยเรื่องสภาพความสำเร็จของการบริหารหลักสูตร ของโรงเรียนที่มีการบริหารหลักสูตรได้อย่างมีประสิทธิภาพ เพื่อสรุปรูปแบบและแนวทางในการบริหารหลักสูตร

8.2.2 ควรศึกษาบทบาทของผู้บริหารสถานศึกษาที่ส่งผล ต่อประสิทธิภาพการบริหารจัดการหลักสูตรสถานศึกษาปฐมวัย

9. เอกสารอ้างอิง

กระทรวงศึกษาธิการ. (2545). **หลักสูตรการศึกษาขั้นพื้นฐาน พุทธศักกราช 2545**. กรุงเทพฯ: องคการ

รับสงสินค้า และพัสดุภัณฑ (ร.ส.พ.).

\_\_\_\_\_\_\_\_\_ . (2560). **หลักสูตรการศึกษาปฐมวัย พุทธศักราช 2560**. กรุงเทพฯ : ชุมนุมสหกรณ์

การเกษตรแห่งประเทศไทย.

\_\_\_\_\_\_\_\_\_ . (2560). **คู่มือหลักสูตรการศึกษาปฐมวัย พุทธศักราช 2560.** กรุงเทพฯ**:** ชุมชนสหกรณ์

การเกษตรแห่งประเทศไทย.

\_\_\_\_\_\_\_\_\_ . (2553). **พระราชบัญญัติการศึกษาแห่งชาติ พ.ศ. 2542และที่แก้ไขเพิ่มเติม (ฉบับที่ 2)**

**พ.ศ. 2545และ (ฉบับที่ 3) พ.ศ. 2553**. กรุงเทพฯ:องค์การรับส่งสินค้าและพัสดุภัณฑ์

จุฑารัตน์ หิ้งทอง. (2560). **ปัญหาและแนวทางการพัฒนาการจัดการศึกษาระดับปฐมวัยในสถานศึกษา**

**สังกัดสำนักงานเขตพื้นที่การศึกษาประถมศึกษาชลบุรี เขต 2**. วิทยานิพนธ์ครุศาสตร์

มหาบัณฑิต สาขาวิชาการบริหารการศึกษา. จันทบุรี : มหาวิทยาลัยราชภัฏรำไพพรรณี.

นันทนิตย์ อริยสัจ. (2555). **การศึกษาสภาพและปัญหาการบริหารหลักสูตรสถานศึกษาปฐมวัยของ**

**โรงเรียนเอกชนในจังหวัดจันทบุรี.** วิทยานิพนธ์ครุศาสตรมหาบัณฑิต สาขาวิชาการบริหาร

การศึกษา. จันทบุรี : มหาวิทยาลัยราชภัฏรำไพพรรณี.

บุญชม ศรีสะอาด. (2560)**. การวิจัยเบื้องต้น**. (พิมพ์ครั้งที่ 10). กรุงเทพฯ: สุวีริยาสาส์น.

ปุณฑริก พรชนะวัฒนา. (2562). **การบริหารหลักสูตรปฐมวัยของโรงเรียนเอกชน สังกัดสํานักงาน**

**คณะกรรมการส่งเสริมการศึกษาเอกชน จังหวัดพะเยา.** วิทยานิพนธ์ ครุศาสตรมหาบัณฑิต

สาขาวิชาการการบริหารการศึกษา มหาวิทยาลัยราชภัฏเชียงราย.

รัตนา อินทะชัย. (2559). **แนวทางการบริหารงานวิชาการการศึกษาปฐมวัยของโรงเรียนขนาดเล็ก**

**สังกัดสำนักงานเขตพื้นที่การศึกษาประถมศึกษานครสวรรค์ เขต 3.** วิทยานิพนธ์ครุศาสตร์

มหาบัณฑิต สาขาบริหารการศึกษา มหาวิทยาลัยราชภัฏนครสวรรค์.

ละดา ดอนหงษา.(2563) **การศึกษาสภาพ ปัญหาและแนวทางแก้ไขปัญหาการบริหารหลักสูตร**

**สถานศึกษา ปฐมวัย โรงเรียนเอกชนในจังหวัดหนองบัวลำภู.** สาขาวิชาหลักสูตรและ

การสอน คณะศึกษาศาสตร์ วิทยาลัยพิชญบัณฑิต.

วิชัย วงษ์ใหญ่ . (2545). **กระบวนการพัฒนาหลักสูตรและการเรียนการสอนภาคปฏิบัติ.** กรุงเทพฯ :

วีริยาสาส์น.

ศิริพร คำมาก. (2559). **การศึกษาสภาพการบริหารหลักสูตรสถานศึกษาในโรงเรียนประถมศึกษา อำเภอ**

**วังน้อย สังกัดสำนักงานเขตพื้นที่การศึกษาประถมศึกษาพระนครศรีอยุธยา เขต 1.**

วิทยานิพนธ์ครุศาสตรมหาบัณฑิตสาขาวิชาการบริหารการศึกษา มหาวิทยาลัยราชภัฏ

พระนครศรีอยุธยา**.**

สุนีย์ ภู่พันธ์. (2546). **แนวคิดพื้นฐานการสร้างและการพัฒนาหลักสูตร.** เชียงใหม่: ห้างหุ้นส่วนจำกัด

เชียงใหม่.

แอน สุขะจิระ. (2558). **การศึกษาสภาพ ปัญหาและแนวทางแก้ปัญหาการบริหารวิชาการ ระดับ**

**การศึกษา ปฐมวัยของโรงเรียนในจังหวัดพระนครศรีอยุธยา.** วิทยานิพนธ์ ครุศาสตรมหา

บัณฑิต สาขาวิชาการบริหารการศึกษา มหาวิทยาลัยราชภัฏพระนครศรีอยุธยา.